b"\n_START_ARTICLE_\nLloc Hist\xc3\xb2ric Nacional de Clara Barton\n_START_SECTION_\nDescripci\xc3\xb3\n_START_PARAGRAPH_\nLa casa es va construir parcialment de fusta recuperada d'edificis d'emerg\xc3\xa8ncia constru\xc3\xafts per la Creu Roja a Johnstown (Pennsilv\xc3\xa0nia) despr\xc3\xa9s de la inundaci\xc3\xb3 d'aquesta ciutat l'any 1889. La fusta dels edificis desmantellats es va portar a Washington a trav\xc3\xa9s del canal Chesapeake i Ohio per evitar una inundaci\xc3\xb3 del mercat local de Johnstown. La fusta es va emmagatzemar en un terreny de Barton a Washington fins al 1891 quan es va iniciar la construcci\xc3\xb3 en un terreny donat per Edwin i Edward Baltzley, que estaven desenvolupant una assemblea Chautauqua (un moviment popular d'educaci\xc3\xb3 per a adults durant aquesta \xc3\xa8poca) a Glen Echo. _NEWLINE_El Dr. Julian B. Hubbell va dissenyar la casa. Hubbell va ser el primer agent de camp de la Creu Roja Nord-americana, que va supervisar la construcci\xc3\xb3 realitzada per l'equip dels Baltzley. L'estructura original inclo\xc3\xafa un front de pedra en un estil dels edificis del moviment Chautauqua. El 1897, quan Batron es va traslladar a la casa de forma permanent, la part central de la fa\xc3\xa7ana de pedra es va desmuntar. Aix\xc3\xb2 va crear dues torres de pedra que encara flanquegen la casa. L'addici\xc3\xb3 de sostres punxeguts va accentuar l'efecte d'una casa profunda i estreta. Malgrat la seva enorme grand\xc3\xa0ria, la casa no va ser molt decorada i va ser m\xc3\xa9s adequada per a fins utilitaris. L'interior va ser dissenyat per assemblar-se a un vaixell de vapor. La casa t\xc3\xa9 36 habitacions i 38 armaris, amb tres nivells d'habitacions que donen a una galeria central il\xc2\xb7luminada per finestres de vidre de color._NEWLINE_La Casa Clara Barton es va inscriure en el Registre Nacional de Llocs Hist\xc3\xb2rics el 1986."